Thresor de la langue françoise/Balance
# Thresor de la langue françoise/Balance

Balance, Libra.

La balance d'vn Orfeure, Stratera, Trutina.

Quand la balance ne pend ne d'vn costé ne d'autre, & ne trebuche point, Æquilibrium.

Qui tient vne balance à la main, & pese quelque chose, Libripens, libripendis.

L'aigle se balance d'en haut, Librat se ex alto aquila.

Estre en grand balance d'aller ou ne bouger, hoc est, en doute.

Balancer, Librare. Balancer par metaphore, c'est pancher sans arrest, ores d'vn costé ores de l'autre, comme, Il balança longuement entre les deux opinions, & à la fin s'arresta en celle du Roy. Ainsi dit par ce que les bonnes balances s'entre-branlent trois ou quatre tours auant se tenir en arrest. Et le Cerf en termes de venerie est dit balancer, quand il fuit tantost d'vn costé tanstost d'autre sans fuite arrestée & certaine, ne sçachant quelle garite suiure.

Balancer la grandeur de l'estat d'vn Roy, c'est à dire, peser & bien considerer, Perpendere, Librare.

Balancer vne chose à vne autre, ou contre vne autre, c'est à dire, en faire comparaison, Contre-peser, Conferre.

Balancement, Libramen.

Balancines en fait de nauires, Sont deux petites cordes passans par les deux poulies amarrées aux deux costez de la poulie guinderesse tenans chacune à vn bout de la vergue du beaupré afin de soustenir balancer & tenir droite ladite vergue : duquel effet elles tiennent leur-dit nom.

